Oscar Lüthy

Oscar Lüthy (født 1882 i Bern, død 1945 i Zürich) var en sveitsisk maler.

Han brøt av et arkitektstudium for å bli billedkunstner, og malte fjellandskaper i Wallis 1903–1907, mens han fikk timer hos Hans Lietzmann i München. Han flyttet til Luzern og Weggis i 1908. Der møtte han Hans Arp og Walter Helbig og de stiftet gruppen Der Moderne Bund.

Han dro til Paris og Italia på studiereiser 1911–1914. I 1917 stilte han ut sammen med dadaistene i Zürich, og skrev på manifestet deres i 1920.

Etter hvert ble han opptatt av antroposofi og kristelig mystikk. Dette ga seg utslag i bilder som ofte var surrealistiske, med et kubistisk preg. 

I 1937 ble ett av verkene hans hengt opp på den store utstillingen av entartete kunst i München, og alle bilder i tysk offentlig eie ble inndradd.Inneholder ett beslag

Hans siste større arbeide er alterbildet til kristuskirken i Zürich - Oerlikon som ble utført 1941 -1944.

 Referanser 

Kategori:Sveitsiske malere
Kategori:Antroposofer
Kategori:Personer fra Bern